Na temelju članka 41. stavka 2., članka 53. stavka 2. i članka 54. stavka 2. Pravilnika o radu u Jedinstvenom upravnom odjelu Općine Sikirevci („Službeni vjesnik Brodsko-posavske županije“ broj 6/22.), članka 7. stavka 2. r.br. 5. i članka 92. stavka 1. Pravilnika o porezu na dohodak („Narodne novine“ broj 10/17, 128/17, 106/18, 1/19, 80/19, 1/20, 74/20, 1/21, 102/22, 156/22, 1/23, 56/23 i 143/23.) i članka 47. Statuta Općine Sikirevci („Službeni vjesnik Brodsko-posavske županije“ broj 11/21. i „Službeni glasnik Općine Sikirevci“ broj 1/22, 7/23.), Općinski načelnik Općine Sikirevci dana 11. ožujka 2024. godine donosi:

O D L U K U

o visini prigodne godišnje nagrade za službenike i namještenike Jedinstvenog upravnog odjela Općine Sikirevci u 2024. godini

Članak 1.

Ovom Odlukom utvrđuje se visina prigodne godišnje nagrade za službenike i namještenike Jedinstvenog upravnog odjela Općine Sikirevci u 2024. godini.

Članak 2.

Prigodna nagrada utvrđuje se u visini neoporezivog iznosa od ukupno 480,00 eura godišnje koja se raspoređuje i isplaćuje za uskrsne blagdane, za godišnji odmor i za božićne blagdane.

Članak 3.

Nagrada za uskrsne blagdane – uskrsnica utvrđuje se u iznosu od 160,00 eura i isplaćuje se najkasnije do dana Uskrsa na račune službenika i namještenika.

Članak 4.

Nagrada za godišnji odmor – regres utvrđuje se u iznosu od 160,00 eura i isplaćuje se najkasnije do dana početka korištenja godišnjeg odmora na račune službenika i namještenika.

Službenik i namještenik koji ostvaruje pravo na razmjerni dio godišnjeg odmora, ostvaruje pravo na isplatu razmjerno broju mjeseci provedenih na radu, odnosno na razmjerni dio godišnjeg odmora.

Članak 5.

Nagrade za božićne blagdane – božićnica utvrđuje se u iznosu od 160,00 eura i isplaćuje se najkasnije do dana Božića na račune službenika i namještenika.

Članak 6.

Financijska sredstva za isplatu neoporezive prigodne nagrade za službenike i namještenike Jedinstvenog upravnog odjela Općine Sikirevci planirana su u Proračunu Općine Sikirevci za 2024. godinu.

Članak 7.

Prigodne godišnje nagrade isplaćuju se službenicima i namještenicima temeljem Rješenja o isplati za svaku nagradu posebno.

Članak 8.

Ova Odluka stupa na snagu prvog dana od dana objave u „Službenom glasniku Općine Sikirevci“.

OPĆINA SIKIREVCI

OPĆINSKI NAČELNIK

Općina Sikirevci Općinski načelnik

Josip Nikolić, dipl.ing.drv., v.r.

KLASA: 121-01/24-01/1

URBROJ: 2178-26-01-24-01

Sikirevci, 11. ožujak 2024